254 RITENBENK DISTRIKT 



Havn, lige overfor Strandbredden, som paa en lang Strækning bestaar af Sand 

 og Rullesten. Nordligst ligger Assistent- (nu Præste-) og Bestyrerboligerne 

 med indhegnede Haver og Anlægsbro foran. Herfra forer en anlagt Vej langs 

 Strandbredden til Tranbrænderi og Spækhus m т., som ligger paa Inder- 

 siden af et Ej de, der fører over til Mellemløbet. Langs Vejen ligger et Par Øko- 

 nomibygninger og nogle Grønlænderhuse, paa Skraaningen bagved ligger 

 flere saadanne med Kirken og Skolen i Midten. Enkelte Grønlænderhuse ligger 

 ved Havnesundet Nord for selve Kolonien og paa Sydsiden af Spækhusejdet. 

 Ophalingsbedding for Fartøjerne findes midt i Ensemblet lige under Kirken. 



Naar man om Sommeren drejer om Havnenæsset — eller især hvis man 

 gennem Sydløbet er kommen ind i Sundet bagved Sønderø og faar Koloniøen 

 fri — præsenterer den velholdte og pyntelige Koloni sig særdeles venligt og til- 

 talende. Med sine malede og tjærede Huse, den flade, grønne Skraaning oven 

 for Vejen og den stenede Strandbred nedenfor med optrukne Baade minder 

 den slaaende om et svensk Skærgaards- Fiskerleje. Øens lave, kullede Bakker 

 i Baggrunden og de nøgne Klipper ud imod Havsiden forstyrrer ikke Illusionen 

 — i hvert Fald saalænge man vender Ryggen til de høje Fjælde paa Arveprin- 

 sens Ej land. 



Selve den stenede og ujævne frembyder ingen Seværdigheder, men Om- 

 givelserne er smukke og storslaaede. Over Havnen er der Udsigt til den venlige 

 »Lille Vaskebugt« hinsides denne, med Arveprinsens Ejlands ret kuperede Fjæld- 

 landskab i Baggrunden, der mod Syd ender i KåKarssuaxs mægtige, lodrette 

 Bratning, og mod Nord aabner Indkig i den store »Vaskebugt« og langs Landet 

 Nord for denne til Svartevogelbays Norddel, Langebugt. Op over Øen bliver 

 Udsigten mere og mere vidtstrakt — sy defter og vestefter til KangeKs Forbjerg 

 og Disko og mod Nord til NûgssuaK Halvøen med dens stejle Kystbjerge — 

 indtil den fra Flagstangsfj ældet kulminerer i et vidunderlig skønt Udsyn langt 

 ned i Disko Bugt og udad Vaj gattet i dettes hele Længde med dets pragtfulde 

 Ramme af Diskos og NûgssuaKs Bjergkyster. 



5—6 km Nord for Kolonien ligger det prægtige Fuglefjæld, Befolkningens 

 Sommerspisekammer, hvor alle »Hylderne« er besat med Side om Side siddende 

 Rider eller Lomvier — og et Skud faar Luften over ens Hoved til at sortne, idet 

 den hele Hær farer ud fra Fj ældet. 



Ritenbenks Klima ligner Jakobshavns, med mange Godtvejrs- og stille 

 Dage saavel Sommer som Vinter; kun er Nordenvinden — fra Vaj gattet — mere 

 fremherskende og staar stærkere og ofte i længere Tid ad Gangen; om Efteraaret 

 ofte i Stormperioder. Sydvesten kan ogsaa staa meget haardt igennem. — Myg- 

 geplagen er som oftest ikke slem. Solen gaar ikke under Horisonten fra 20. Maj 

 til 24. Juli; dog er den kun en Del af denne Tid synlig fra selve Kolonien. Mørke- 

 tiden varer fra 30. November til 14. Januar, men Solen forlader allerede ca. 5. 

 November Koloniens Huse og naar dem først atter 6. Februar. 



Befolkningen bestod 1915 af 1 Dansk og 129 Grønlændere (1850 81; 1805 

 39). Af de 51 Mænd var 22 gifte, 1 Enkemand, 8 ugifte og 20 under 12 Aar. Af 



